Tafarn y Plu, Llanystumdwy

Tafarn gydweithredol yn Llanystumdwy, Gwynedd yw Tafarn y Plu. Cafodd ei phrynu gan fenter cymunedol Menter y Plu yn 2019. Mae siop fach, llety gwyliau, a llwyfan perfformio hefyd yn gysylltiedig â'r dafarn. Ers 2026 mae'r dafarn wedi cau ar gyfer gwaith atgyweirio ac ehangu, gyda'r bwriad o ail-agor erbyn diwedd y flwyddyn. Hanes Adeiladwyd y dafarn ar dir a brynwyd gan y saer coed John Ellis ym 1813. Roedd yn un o bedair tafarn yn Llanystumdwy yn y 19eg ganrif. Fe'i rhedwyd gan yr un teulu tan 1948, pan werthwyd y dafarn i fragdy. Yr enw Saesneg gwreiddiol oedd The Feathers Inn. Rhoddwyd yr adeilad ar werth yn 2015, gan arwain at bryderon lleol y byddai'n cael ei throi yn annedd ac y byddai'r pentref yn colli ei hunig dafarn. Menter y Plu Prynwyd y dafarn er budd y gymuned yn 2019 gan Fenter y Plu, wedi cyfnod o godi arian trwy gynllun cyfranddaliadau. Yn 2022, derbyniodd Menter y Plu grant o £1.1m gan Gronfa Treftadaeth y Loteri Genedlaethol. Cyfeiriadau